Далёка не кожны школьнік, які мае выдатныя адзнакі па гісторыі Беларусі, ведае падрабязнасці гісторыі сваёй сям’і. І гаворка тут не пра сем пакаленняў – пра ХХ стагоддзе. Сучаснаму школьніку можа стацца неверагодным фактам, што звыклыя сёння джынсы, яшчэ якіх 30-40 гадоў таму былі дэфіцытам, а каляровы тэлевізар з’явіўся ў сем’ях усяго толькі ў 1960-х. Таму прызнаемся – гісторыя побыту ў Беларусі другой паловы ХХ стагоддзя з’яўляецца маладаследаванай. Аднак мы можам даведацца пра яе ад непасрэдных сведак часу.